**NOTA**

**PREMSA**

**LA DESPOBLACIÓ, PRIORITAT EN L'AGENDA POLÍTICA**

* ***FADEMUR-PV i l’FVMP rellancen la campanya*** [***SUMA’T***](http://WWW.SUMA'T) ***PER NO RESTAR***
* ***Es valora molt positivament el Fons anunciat pel President de la Generalitat, Ximo Puig***

*19 DE SETEMBRE DE 2018*

Ambdues entitats destaquen el bon acolliment que ha tingut la plataforma, adherint-se més de 80 entitats i quasi 400 persones a títol individual, que sumen quasi 21.000 signatures de suport. Una plataforma que es va llançar el mes de juliol passat i que incorpora un manifest de 15 mesures bàsiques per a revertir el procés de despoblació que pateixen les zones rurals i d'interior de la Comunitat.

**Regina Campos, presidenta de FADEMUR-PV** ha indicat que ***«és necessari continuar treballant perquè es pare atenció a les necessitats que tenen les zones més despoblades, treballar coordinadament amb administracions i identificar les vulnerabilitats de determinats municipis. Per això la plataforma és un punt de trobada, de suport, de manifestar públicament el que hem avançat, però també el que resta per abordar».***

SUMMA’T PER NO RESTAR té com a objectiu mobilitzar sensibilitats i manifestar públicament la necessitat de compartir les reivindicacions d'aquests municipis. Incorporar a l'agenda política les prioritats per a lluitar contra la despoblació en benefici del conjunt de la Comunitat.

Referent a això, **Vicent Gil, secretari general de l’FVMP**, subratlla que «***el Consell ha prioritzat des del primer moment el problema de la despoblació. L’FVMP celebra l'agenda AVANT i la labor realitzada juntament amb Antoni Such, director d’Administració Local. De fet, un dels grans avanços ha sigut l'aprovació la setmana passada, anunciada pel president de la Generalitat, Ximo Puig, d'un nou fons antidespoblació dotat amb tres milions d'euros. Un fons complementari al Fons de Cooperació Municipal que servirà per a donar suport a projectes per a frenar la despoblació****»****.***

**NOTA**

**PREMSA**

Tant l’FVMP com FADEMUR-PV animen a continuar signant l'adhesió en [www.sumatpernorestar.com](http://www.sumatpernorestar.com) com a reforç a totes les mesures mampreses i com a impuls a les aliances entre institucions, administracions, associacions i ciutadania per a superar els desequilibris territorials i afavorir majors oportunitats i igualtat en tot el territori de la Comunitat.